
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1403 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ρυθμίσεις Ζωνών Εκπαιδευτικής Προτεραιότητας 
(ΖΕΠ) - Ίδρυση Τάξεων Υποδοχής ΖΕΠ σε σχολικές 
μονάδες Π.Ε. 

2 Ρύθμιση ληξιπρόθεσμων και μη ληξιπρόθεσμων 
οφειλών δικαιούχων εργατικής κατοικίας στους 
οικισμούς του τ. Ο.Ε.Κ. και επιμήκυνση της διάρ¬ 
κειας αποπληρωμής των ως άνω οφειλών. 


ΑΠΟΦΑΣΕΙΣ 

Αριθμ. Φ1/63691/Δ1 (1) 

Ρυθμίσεις Ζωνών Εκπαιδευτικής Προτεραιότητας 

(ΖΕΠ) - Ίδρυση Τάξεων Υποδοχής ΖΕΠ σε σχολι¬ 
κές μονάδες Π.Ε. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τα άρθρα 20, 21 και 38 του ν. 4415/2016 (ΑΊ 59). 

2. Τις διατάξεις της παραγράφου 1 και 2 του άρθρου 
26 του ν. 3879/2010 (ΦΕΚ 163, τ.Α»), «Ανάπτυξη της Δια 
Βίου Μάθησης και λοιπές διατάξεις». 

3. Τις διατάξειςτων άρθρων 5,9 και 31 του ν. 3848/2010 
(ΦΕΚ 71, τ.Α') «Αναβάθμιση του ρόλου του Εκπαιδευτι¬ 
κού καθιέρωσης κανόνων αξιολόγησης και αξιοκρατίας 
στην Εκπαίδευση και λοιπές διατάξεις». 

4. Τις διατάξεις του ν. 2101/1992, (ΦΕΚ 192, τ.Α') με τον 
οποίο κυρώθηκε η «Διεθνής Σύμβαση του ΟΗΕ για τα Δι¬ 
καιώματα του παιδιού» και ιδίως τα άρθρα 28-30 αυτής. 

5. Τις διατάξεις του ν. 3304/2005, (ΦΕΚ 16, τ.Α') για την 
«Εφαρμογή της αρχής της ίσης μεταχείρισης ανεξαρτή¬ 
τως φυλετικής ή εθνοτικής καταγωγής, θρησκευτικών ή 
άλλων πεποιθήσεων, αναπηρίας, ηλικίας ή γενετήσιου 
προσανατολισμού» και ιδίως τα άρθρα 6 και 12 αυτού. 

6. Τις διατάξεις του άρθρου 2, παρ. 6 του ν. 2986/2002 
(ΦΕΚ 24, τ.Α') «Οργάνωση των περιφερειακών υπηρε¬ 
σιών της Πρωτοβάθμιας και Δευτεροβάθμιας Εκπαίδευ¬ 
σης, αξιολόγηση του εκπαιδευτικού έργου και των εκ¬ 
παιδευτικών, επιμόρφωση των εκπαιδευτικών και άλλες 
διατάξεις». 


7. Τον. 1566/1985, (ΦΕΚ 167,τ.Α'), «Δομή και λειτουρ¬ 
γία της Πρωτοβάθμιας και Δευτεροβάθμιας Εκπαίδευσης 
και άλλες Διατάξεις». 

8. Τα άρθρα 34 και 35 του ν. 2413/1996 (ΦΕΚ 124, τ.Α') 
«Οργάνωση και Λειτουργία Σχολείων Διαπολιτισμικής 
Εκπαίδευσης». 

9. Το άρθρο 2 του ν. 3966/2011 (ΦΕΚ 118, τ.Α') «θε¬ 
σμικό πλαίσιο των Πρότυπων Πειραματικών Σχολείων, 
Ίδρυση Ινστιτούτου Εκπαιδευτικής Πολιτικής, Οργάνωση 
του ΙνστιτούτουΤεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις». 

10. Τις διατάξεις του άρθρου 90 του «Κώδικα Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα», που κωδικοποιήθηκε με το άρθρο πρώτο του 
π.δ. 63/2005 (ΦΕΚ 98, τ.Α'). 

11. Τις διατάξεις του π.δ. 70 (ΦΕΚ 114/2015, τ.Α') περί 
Μετονομασίας του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων, 

12. Τις διατάξεις του π.δ. 125/2016 (ΦΕΚ 210, τ.Α'/ 
5.11.2016) «Διορισμός Υπουργών, Αναπληρωτών Υπουρ¬ 
γών και Υφυπουργών. 

13. Τις διατάξεις της με αρ. πρωτ.: Φ.10/20/Γ1/708/ 
7.9.1999, (ΦΕΚ 1789, τ.Β') υπουργικής απόφασης. 

14. Τη με αρ. πρωτ. 150277/Α1/25.09.2015 (2110Β') 
υπουργική απόφαση «Συντομογραφία τίτλου του Υπουρ¬ 
γείου Παιδείας, Έρευνας και Θρησκευμάτων». 

15. Τη με αριθμ. πρωτ. Φ353.1 /324/105657/Δ1 (ΦΕΚ 1340/ 
2002, τ.Β') υπουργική απόφαση «Καθορισμός των ειδι¬ 
κότερων καθηκόντων και αρμοδιοτήτων των προϊστα¬ 
μένων των περιφερειακών υπηρεσιών πρωτοβάθμιας 
και δευτεροβάθμιας εκπαίδευσης, των διευθυντών και 
υποδιευθυντών των σχολικών μονάδων και ΣΕΚ και των 
συλλόγων διδασκόντων». 

16. Τη με αριθμ. πρωτ. Φ12/657/70691/Δ1 (ΦΕΚ 1324/ 
2016, τ.Β') με θέμα: «Ωρολόγιο Πρόγραμμα Ενιαίου Τύ¬ 
που Ολοήμερου Δημοτικού Σχολείου». 

17. Την ανάγκη στήριξης των μαθητών που στόχο 
έχει την ενίσχυση της ελληνομάθειας και την δημιουρ¬ 
γία υποστηρικτικού πλαισίου για την καταπολέμηση της 
σχολικής διαρροής, την ισότιμη ένταξη όλων των μαθη¬ 
τών, χωρίς διακρίσεις στο εκπαιδευτικό σύστημα, καθώς 
και την ανάγκη υποδοχής και εκπαίδευσης των παιδιών/ 
μαθητών των προσφύγων. 

Τεύχος ΒΊ 403/25.04.2017 


18. Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. σύμφωνα 
με τη με αριθ. πρωτ. 60389 /Β1 /7.04.2017 εισήγηση του 
άρθρου 24 του ν. 4270/2014 (ΦΕΚ 143 τ.Α'),όπως αντι- 
καταστάθηκε με το άρθρο 10 παρ. 6 του ν. 4337/2015 
(ΦΕΚ 129 τ.Α') της Γενικής Διεύθυνσης Οικονομικών 
Υπηρεσιών του Υπουργείου Παιδείας, Έρευνας και Θρη¬ 
σκευμάτων, αποφασίζουμε: 

Άρθρο 1 

Ορισμός Ζωνών Εκπαιδευτικής Προτεραιότητας 

1. Ορίζουμε, ως Ζώνες Εκπαιδευτικής Προτεραιότη¬ 
τας (ΖΕΠ), όλες τις Περιφερειακές Διευθύνσεις Πρωτο¬ 
βάθμιας και Δευτεροβάθμιας Εκπαίδευσης, στις οποίες 
εντάσσονται σχολικές μονάδες Πρωτοβάθμιας Εκπαί¬ 
δευσης, όπου δύνανται να λειτουργήσουν Τάξεις Υπο¬ 
δοχής ΖΕΠ (ΤΥ ΖΕΠ). 

2. Οι σχολικές μονάδες σε συνεργασία με τους Σχο¬ 
λικούς Συμβούλους σταθμίζουν τις εκπαιδευτικές ανά¬ 
γκες και δυνατότητες τους και υποβάλλουν αίτημα 
στην οικεία Διεύθυνση Πρωτοβάθμιας Εκπαίδευσης. 
Τα αιτήματα διαβιβάζονται μέσω της Περιφερειακής 
Διεύθυνσης Πρωτοβάθμιας και Δευτεροβάθμιας Εκ¬ 
παίδευσης στο Υπουργείο Παιδείας, Έρευνας και Θρη¬ 
σκευμάτων (ΥΠΠΕΘ), προκειμένου να εκδοθεί σχετική 
υπουργική απόφαση ένταξης σχολικών μονάδων στις 
ΖΕΠ. 

3. ΟιΤάξεις Υποδοχής (ΤΥ) ΖΕΠ ιδρύονται με απόφαση 
του Περιφερειακού Διευθυντή Πρωτοβάθμιας και Δευ¬ 
τεροβάθμιας Εκπαίδευσης στις σχολικές μονάδες των 
Περιφερειακών Διευθύνσεων Π.Ε. και Δ.Ε. της παρούσας 
υπουργικής απόφασης. 

Άρθρο 2 

Στόχος 

Η ίδρυση και λειτουργία των Τάξεων Υποδοχής ΖΕΠ 
έχει ως στόχο την συμμετοχική - ενεργητική και απο¬ 
τελεσματική εκπαίδευση των μαθητών πρωτοβάθμιας 
εκπαίδευσης που δεν έχουν την απαιτούμενη γνώση της 
ελληνικής γλώσσας (Ρομά, Αλλοδαπών, Παλιννοστού- 
ντων, Προσφύγων, Ευάλωτων Κοινωνικών Ομάδων κτλ.), 
ώστε στη συνέχεια αυτοί να ενταχθούν στο ελληνικό 
Εκπαιδευτικό Σύστημα. 

Άρθρο 3 

Ίδρυση και Φοίτηση σεΤ.Υ. ΖΕΠ 

Α. Ιδρυση των ΤΥ ΖΕΠ 

Για την εκπαίδευση των μαθητών που δεν έχουν την 
απαιτούμενη γνώση της ελληνικής γλώσσας (Ρομά, Αλ¬ 
λοδαπών, Παλιννοστούντων, Προσφύγων, Ευάλωτων 
Κοινωνικών Ομάδων κτλ.) διαμορφώνεται στο πλαίσιο 
της διαπολιτισμικής Εκπαίδευσης ένα ευέλικτο σχήμα 
θεσμικής και διδακτικής παρέμβασης, το οποίο επιτρέπει 
στη σχολική μονάδα, αφού σταθμίσει τις πραγματικές 
εκπαιδευτικές ανάγκες των μαθητών αυτών και τις δυνα¬ 
τότητες της, να επιλέξει εκείνο το σχήμα που μπορεί να 
τους παρέχει επιπλέον διδακτική υποστήριξη, με σκοπό 
να τους βοηθήσει να προσαρμοστούν και να ενταχθούν 
πλήρως στις κανονικές τάξεις στις οποίες είναι εγγεγραμ¬ 


μένοι, σύμφωνα με την κείμενη νομοθεσία. Το θεσμικό 
σχήμα έχει την μορφή: 

•Τάξεις Υποδοχής (ΤΥ) I ΖΕΠ 

•Τάξεις Υποδοχής (ΤΥ) II ΖΕΠ 

Β. Φοίτηση σε Τάξεις Υποδοχής (ΤΥ) ΖΕΠ 

Το πρόγραμμα τωνΤάξεων Υποδοχής ΖΕΠ περιλαμβά¬ 
νει δύο κύκλους που εντάσσονται μέσα στο ωρολόγιο 
πρόγραμμα του σχολείου. 

Στις ΤΥ I ΖΕΠ φοιτούν μαθητές με ελάχιστη ή μηδε¬ 
νική γνώση της ελληνικής γλώσσας. Εκεί ακολουθείται 
εντατικό πρόγραμμα εκμάθησης της ελληνικής γλώσσας. 

Οι μαθητές που φοιτούν σεΤΥ I ΖΕΠ παρακολουθούν 
μερικά μαθήματα στην κανονική τους τάξη, 

όπως: 

- Φυσική Αγωγή 

- Εικαστικά 

- Μουσική Αγωγή 

- Ξένη Γλώσσα ή και άλλο μάθημα, σύμφωνα με από¬ 
φαση του Συλλόγου Διδασκόντων, σε συνεργασία με τον 
οικείο Σχολικό Σύμβουλο. 

Η φοίτηση στην ΤΥ I ΖΕΠ διαρκεί ένα διδακτικό έτος 
με δυνατότητα επέκτασης. ΣτιςΤΥ II ΖΕΠ φοιτούν μαθη¬ 
τές με μέτριο επίπεδο ελληνομάθειας, το οποίο δύναται 
να δημιουργεί δυσκολίες στην παρακολούθηση των 
μαθημάτων στην κανονική τάξη. Για τους μαθητές που 
φοιτούν στιςΤΥ II ΖΕΠ, πραγματοποιείται υποστήριξη 
στην ελληνική γλώσσα ή και σε περισσότερα μαθήματα: 

- είτε εντός της κανονικής τάξης με παράλληλη διδα¬ 
σκαλία (δεύτερος εκπαιδευτικός στην τάξη) 

- είτε εκτός κανονικής τάξης. 

Η φοίτηση διαρκεί έως τρία διδακτικά έτη. Μαθητές 
που έχουν ολοκληρώσει τη φοίτηση στιςΤΥ II ΖΕΠ, δεν 
μπορούν να επιστρέφουν σε Τάξεις Υποδοχής ΖΕΠ. 

Σημειώνεται ότι είναι δυνατή η ταχύτερη επανένταξη 
του μαθητή στην κανονική τάξη, έπειτα από απόφαση 
των εκπαιδευτικών της ΤΥ I ΖΕΠ ή της ΤΥ II ΖΕΠ και της 
κανονικής τάξης, σε συνεργασία με τον οικείο Σχολικό 
Σύμβουλο, αν διαπιστωθεί ότι μπορεί απρόσκοπτα να 
παρακολουθεί όλα τα μαθήματα. 

Άρθρο 4 

Προετοιμασίες για την ίδρυση 
και λειτουργία των ΤΥ ΖΕΠ 

Α. Προετοιμασίες για την ίδρυση και λειτουργία των 
ΤΥ ΖΕΠ 

Για τη φοίτηση των μαθητών στιςΤΥ ΖΕΠ, απαιτούνται 
από την πλευρά της σχολικής μονάδας, σε συνεργασία 
με τον οικείο Σχολικό Σύμβουλο, τα ακόλουθα: 

• Διεξαγωγή διαπιστωτικών τεστ, με τα οποία ανιχνεύ- 
εται το επίπεδο ελληνομάθειας του μαθητή 

• Ενυπόγραφη δήλωση του γονέα ή κηδεμόνα ότι επι¬ 
θυμεί να παρακολουθήσει το παιδί του την ΤΥΖΕΠ 

• Απόφαση του Συλλόγου διδασκόντων για την φοίτη¬ 
ση των μαθητών σεΤΥ ΖΕΠ 

• Ο Σύλλογος των Διδασκόντων, υπό την καθοδήγηση 
του οικείου Σχολικού Συμβούλου, καταρτίζει το εβδομα¬ 
διαίο ωρολόγιο πρόγραμμα των ΤΥ ΖΕΠ, λαμβάνοντας 
υπόψη και την εισήγηση των εκπαιδευτικών που διδά¬ 
σκουν στις τάξεις αυτές 

• Το Εβδομαδιαίο Ωρολόγιο Πρόγραμμα των Τάξεων 
αυτών υποβάλλεται για έγκριση και θεώρηση στον οικείο 
Σχολικό Σύμβουλο. 

Τα διαπιστωτικά τεστ, εκτός από αυτό της αρχικής κα¬ 
τάταξης των μαθητών για φοίτηση σεΤΥ ΖΕΠ προτείνεται 
να γίνονται και στο μέσον του δεύτερου τριμήνου της 
σχολικής χρονιάς, ώστε να διαπιστώνεται η γλωσσική 
πρόοδος των μαθητών και σταδιακά να εντάσσονται 
στις κανονικές τους τάξεις. 

Άρθρο 5 

Στελέχωση Τ.Υ. ΖΕΠ 

1. Για τη στελέχωση των Τάξεων Υποδοχής ΖΕΠ προ¬ 
σλαμβάνονται αναπληρωτές εκπαιδευτικοί για ορισμένο 
σχολικό έτος, οι οποίοι απασχολούνται με το προβλε- 
πόμενο από την κείμενη νομοθεσία πλήρες/μειωμένο 
διδακτικό ωράριο, το οποίο εξαντλούν στις Τάξεις Υπο¬ 
δοχής ΖΕΠ. 

2. Οι αναπληρωτές εκπαιδευτικοί που τοποθετούνται 
σε Τάξεις Υποδοχής ΖΕΠ δύναται, βάσει των εκάστοτε 
αναγκών, να διατίθενται εντός του σχολικού έτους, από 
την Τάξη Υποδοχής ΖΕΠ, που αρχικώς τοποθετήθηκαν 
σε άλλη Τάξη Υποδοχής ΖΕΠ: 

α) αρμοδιότητας του ίδιου ΠΥΣΠΕ με απόφαση του 
οικείου Δ/ντή Εκπαίδευσης, ύστερα από πρόταση του 
αρμόδιου Περιφερειακού Υπηρεσιακού Συμβουλίου και 

β) αρμοδιότητας άλλου ΠΥΣΠΕ της ίδιας Περιφερεια¬ 
κής Διεύθυνσης, με απόφαση του Περιφερειακού Διευ¬ 
θυντή Πρωτοβάθμιας και Δευτεροβάθμιας Εκπαίδευσης, 
ύστερα από πρόταση του Ανώτερου Περιφερειακού 
Υπηρεσιακού Συμβουλίου. 

Άρθρο 6 

Αειτουργία των Τ.Υ. ΖΕΠ 

Ο μικρότερος αριθμός μαθητών με τον οποίο δημιουρ- 
γούνταιΤΥ I και II ΖΕΠ είναι 9. Σε κάθεΤΥ ΖΕΠ δύνανται 
να συμμετέχουν μαθητές που είναι εγγεγραμμένοι σε 
περισσότερες από μία κανονικές τάξεις. 

Σε περίπτωση που σε όμορες σχολικές μονάδες υπάρ¬ 
χουν μαθητές που έχουν ανάγκη να φοιτήσουν σε ΤΥ 
ΖΕΠ, μπορούν να μεταγραφούν με τη σύμφωνη γνώμη 
των γονέων τους, των Διευθυντών των Σχολείων και των 
οικείων Σχολικών Συμβούλων και με απόφαση του Διευ¬ 
θυντή Εκπαίδευσης σε μια σχολική μονάδα στην οποία 
λειτουργεί ΤΥ ΖΕΠ. 

Άρθρο 7 

Εποπτεία - παιδαγωγική καθοδήγηση 

Α. Εποπτεία και Παιδαγωγική Καθοδήγηση ΤΥ ΖΕΠ 

Οι Σχολικοί Σύμβουλοι έχουν την ευθύνη της επιστη¬ 
μονικής και παιδαγωγικής καθοδήγησης των εκπαιδευτι¬ 
κών που διδάσκουν στις ΤΥ ΖΕΠ, καθώς και της σύνταξης 
και της εφαρμογής των προγραμμάτων διδασκαλίας, σε 
συνεργασία πάντοτε με το διδακτικό προσωπικό. 

Κατόπιν της ίδρυσης και στελέχωσης των ΤΥ ΖΕΠ, οι 
οικείοι Σχολικοί Σύμβουλοι δύναται να πραγματοποιούν 
παιδαγωγικές συναντήσεις και επιμορφωτικά σεμινάρια, 
με σκοπό την επιμόρφωση των εκπαιδευτικών που στε¬ 
λεχώνουν τιςΤΥ I και II ΖΕΠ. 


Την ευθύνη για την τήρηση του εβδομαδιαίου ωρολο¬ 
γίου προγράμματος των ΤΎ ΖΕΠ έχει ο Διευθυντής της 
σχολικής μονάδας, ο οποίος και ενημερώνει σε κάθε 
περίπτωση τον οικείο Σχολικό Σύμβουλο. 

Στο τέλος του διδακτικού έτους, οι Διευθυντές των 
σχολικών μονάδων υποβάλλουν εκθέσεις στους οικείους 
Σχολικούς Συμβούλους, τις οποίες συντάσσουν οι εκπαι¬ 
δευτικοί που εφάρμοσαν τα προγράμματα των ΤΥ ΖΕΠ. 
Οι Σχολικοί Σύμβουλοι αποδελτιώνουν, κωδικοποιούν τα 
προβλήματα και τις προτάσεις, και υποβάλλουν συνοπτι¬ 
κή έκθεση προς τους Προϊσταμένους Επιστημονικής και 
Παιδαγωγικής Καθοδήγησης των Περιφερειακών Διευ¬ 
θύνσεων Πρωτοβάθμιας και Δευτεροβάθμιας Εκπαίδευ¬ 
σης. Η τελική έκθεση υποβάλλεται από την οικεία Περι¬ 
φερειακή Διεύθυνση Πρωτοβάθμιας και Δευτεροβάθμιας 
Εκπαίδευσης στη Διεύθυνση Σπουδών Προγραμμάτων 
και Οργάνωσης Πρωτοβάθμιας Εκπαίδευσηςτου ΥΠΠΕΘ. 

Με εγκυκλίους ρυθμίζονται τα επιμέρους θέματα των 
ΤΥ ΖΕΠ. 

Από τη δημοσίευση της παρούσας η με αριθ. πρωτ. 
131024/Δ1 /8.8.2016 υπουργική απόφαση (ΦΕΚ 2687/ 
2016, τ.Β') με θέμα: «Ρυθμίσεις Ζωνών Εκπαιδευτικής 
Προτεραιότητας (ΖΕΠ) -ΊδρυσηΤάξεων ΥποδοχήςΖΕΠ, 
Ενισχυτικών Φροντιστηριακών Τμημάτων ΖΕΠ και Δο¬ 
μών Υποδοχής για την Εκπαίδευση των Προσφύγων ΖΕΠ 
(Δ.Υ.Ε.Π. ΖΕΠ) σε σχολικές μονάδες Π.Ε.» παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 13097/661 (2) 

Ρύθμιση ληξιπρόθεσμων και μη ληξιπρόθεσμων 
οφειλών δικαιούχων εργατικής κατοικίας στους 
οικισμούς του τ. Ο.Ε.Κ. και επιμήκυνση της διάρ¬ 
κειας αποπληρωμής των ως άνω οφειλών. 

Η ΥΠΟΥΡΓΟΣ ΚΑΙ Η ΑΝΑΠΛΗΡΩΤΡΙΑ 
ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 21 παρ. 4 του Συντάγματος της Ελλάδος 
σχετικά με την «Προστασία οικογένειας, γάμου, μητρό¬ 
τητας και παιδικής ηλικίας, δικαιώματα ατόμων με ανα¬ 
πηρίες». 

2. Το β' εδάφιο της παρ. 1 του άρθρου 33 του ν. 2224/1994 
(Α' 112), όπως αντικαταστάθηκε από το άρθρο 66 του 
ν. 4445/2016 (Α'236) «Εθνικός Μηχανισμός Συντονισμού, 
Παρακολούθησης και Αξιολόγησης των Πολιτικών Κοινω¬ 
νικής Ένταξης και Κοινωνικής Συνοχής, ρυθμίσεις για την 
κοινωνική αλληλεγγύη και εφαρμοστικές διατάξεις του 
ν. 4387/2016 (Α' 85) και άλλες διατάξεις». 

3. Τα άρθρα 65 και 66 του ν. 4430/2016 (Α' 205) «Κοι¬ 
νωνική και Αλληλέγγυα Οικονομία και ανάπτυξη των 
φορέων της και άλλες διατάξεις». 

Τεύχος ΒΊ 403/25.04.2017 


4. Τον ν. 2956/2001 (Α' 258) «Περί Αναδιάρθρωσης του 
ΟΑΕΔ» και ειδικά το άρθρο 2 αυτού, όπως αντικαταστά- 
θηκε με το άρθρο 25 του ν. 4144/2013 (Α' 88). 

5. Το άρθρο 65 του ν. 3518/2006 (Α' 272) «Αναδιάρ¬ 
θρωση των κλάδων του Ταμείου Συντάξεων Μηχανι¬ 
κών και Εργοληπτών Δημοσίων Έργων (Τ.Σ.Μ.Ε.Δ.Ε.) 
και ρύθμιση άλλων θεμάτων αρμοδιότητας του Υπουρ¬ 
γείου Απασχόλησης και Κοινωνικής Προστασίας.» και 
την αριθμ. 59734/2362/13-1-2016 υπουργική απόφαση 
(Β' 37). 

6. Τις διατάξεις του άρθρ. 35, παρ. 1 του ν. 4144/2013 
(Α' 88) «Αντιμετώπιση τηςπαραβατικότητας στην Κοινω¬ 
νική Ασφάλιση και στην αγορά εργασίας και λοιπές διατά¬ 
ξεις αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας.», δυνάμει του οποίου ο ΟΑΕΔ 
κατέστη καθολικός διάδοχος, υπεισερχόμενος σε όλα 
τα δικαιώματα και τις υποχρεώσεις του καταργηθέντος 
Ο.Ε.Κ., καθώς και τις διατάξεις του άρθρου 34, παρ. 10. 

7. Το γεγονός ότι με το άρθρο 25 του ν. 4144/2013 
(Α'88) επαναπροσδιορίστηκαν οι σκοποί του Ο.Α.Ε.Δ., 
μεταξύ δε αυτών έχει οριστεί ρητά η δυνατότητα του 
Οργανισμού να προβαίνει σε χορήγηση παροχών για 
τη στεγαστική προστασία του εργατικού δυναμικού και 
των οικογενειών αυτού, μολονότι αρμοδιότητα για την 
κατασκευή εργατικών κατοικιών ο νομοθέτης δεν έχει 
απονείμει στον Οργανισμό, ως εκ τούτου ο Ο.Α.Ε.Δ. νομι¬ 
μοποιείται να παράσχει στους δικαιούχους φθηνότερες 
κατοικίες. 

8. Τις διατάξεις των άρθρων 20,24 και 77 του ν. 4270/ 
2014 (Α' 143) «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως αυτές 
ισχύουν. 

9. Τις διατάξεις άρθρου 27 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

10. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α' 98). 

11. Τις διατάξεις του π.δ. 113/2014 (Α' 180) «Οργανι¬ 
σμός Υπουργείου Εργασίας», όπως ισχύουν. 

12. Τις διατάξεις του π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

13. Τις διατάξεις της αριθμ. οικ. 124/Δ9.21/2.1.2017 
(Β' 130) κοινής υπουργικής απόφασης σχετικά με την 
«Μεταφορά, κατανομή αρμοδιοτήτων, αναδιάρθρωση, 
λειτουργία και μετονομασία οργανικών μονάδων της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

14. Την υπ' αριθμ. Υ56/21.10.2015 απόφαση του 
Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης Ουρανία Αντωνοπούλου» 
(Β' 2281). 

15. Την εκδοθείσα δυνάμει του άρθρου 2 παρ. 2 
ν.δ. 2963/1954 απόφαση του Υπουργού Εργασίας αριθ. 


30727/4815/1971 «περί εγκρίσεως Κανονισμού ««περί 
προϋποθέσεων παροχής κατοικίας και δανείων υπό του 
Ο.Ε.Κ.»» (ΦΕΚ Β'661), όπως ισχύει. 

16. Την με αριθμό 3153/195/14.02.2017 απόφαση της 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης σχετικά με τον «Καθορισμό όρων, 
προϋποθέσεων, διαδικασίας και μεθόδου υπολογισμού 
της χρεούμενης αξίας των παραχωρούμενων και των 
προς παραχώρηση κατοικιών σε οικισμούς του τ. Ο.Ε.Κ. 
(νυν Ο.Α.Ε.Δ.) σε όλη την Επικράτεια, για τις οποίες δεν 
έχει εκδοθεί τίτλος οριστικής παραχώρησης» (Β'474) 

17. Τα άρθρα 34 παρ. 3 και 36 του Χάρτη Θεμελιωδών 
Δικαιωμάτων της Ευρωπαϊκής Ένωσης (2016/Έ 202/02). 

18. Το άρθρο 4 παρ. 3 εδάφια β' και γ' της Συνθήκης 
για την Ευρωπαϊκή Ένωση. 

19. Τα άρθρα 14 και 106 της Συνθήκης για τη λειτουρ¬ 
γία της Ευρωπαϊκής Ένωσης. 

20. Την με αριθμό 2005/842/ΕΚ Απόφαση της Ευρω¬ 
παϊκής Επιτροπής (Επίσημη Εφημερίδα της Ευρωπαϊκής 
Ένωσης, 1 312/67 της 29ης. 11.2005) 

21. Το γεγονός ότι τόσο ο Ο.Ε.Κ., υπό το καθεστώς της 
με αριθμό 2005/842/ΕΚ απόφασης της Ευρωπαϊκής Επι¬ 
τροπής, της με αριθμό 2012/21 /ΕΕ απόφασης της Επι¬ 
τροπής (από τις 31.01.2012 έως τις 14.02.2012) και των 
καταστατικών αυτού διατάξεων, όσο και ο Ο.Α.Ε.Δ., ως 
καθολικός διάδοχος του Ο.Ε.Κ., υπό το καθεστώς της με 
αριθμό 2012/21 /ΕΕ απόφασης της Επιτροπής (από τις 
18.04.2013 και εντεύθεν) και των καταστατικών αυτού 
διατάξεων, αποτέλεσαν/αποτελούν Υπηρεσίες Γενικού 
Οικονομικού Συμφέροντος (Υ.Γ.Ο.Σ.) στον τομέα της 
κοινωνικής κατοικίας υπό την έννοια των άρθρων 14 
και 106 της Συνθήκης για τη λειτουργία της Ευρωπαϊ¬ 
κής Ένωσης, κατά συνέπεια τυγχάνουν εφαρμογής οι 
κανόνες της ενωσιακής νομοθεσίας περί ανταγωνισμού, 
κατά το μέτρο που η εφαρμογή των κανόνων αυτών δεν 
εμποδίζει νομικά ή πραγματικά την εκπλήρωση της ιδι¬ 
αίτερης αποστολής που έχει ανατεθεί στον Ο.Α.Ε.Δ. ως 
καθολικού διαδόχου του τ. Ο.Ε.Κ. 

22. Το γεγονός ότι σύμφωνα με το Πρωτόκολλο 26 το 
οποίο προσαρτήθηκε στη Συνθήκη της Λισαβόνας, η 
κύρια αρμοδιότητα στον τομέα της ανάθεσης, παροχής, 
χρηματοδότησης και οργάνωσης των υπηρεσιών ΓΟΣ, 
εναπόκειται στα κράτη μέλη ευρεία διακριτική ευχέρεια 
επί του θέματος και ελευθερία δημοκρατικών επιλογών 
και ότι το ως άνω Πρωτόκολλο επιβάλλει, μεταξύ άλλων, 
στα κράτη μέλη να μεριμνούν για την εξασφάλιση «υψη¬ 
λού επιπέδου οικονομικής προσιτότητας», και για την 
προώθηση της καθολικής πρόσβασης των ΥΓΟΣ τους. 

23. Το γεγονός ότι, σε ευρωπαϊκό επίπεδο, δεν υπάρ¬ 
χει ενιαίος ορισμός της «υψηλού επιπέδου οικονομικής 
προσιτότητας» μιας ΥΓΟΣ, όπως επίσης δεν υπάρχει 
εργαλείο για τη μέτρηση της, ουδόλως απαλλάσσει τα 
κράτη μέλη από τη νομική υποχρέωση να εξασφαλίσουν 
οπωσδήποτε για όλες τις ΥΓΟΣ, της κοινωνικής στέγασης 
συμπεριλαμβανομένης, ένα «υψηλό επίπεδο οικονομι¬ 
κής προσιτότητας». 

24. Την επίγνωση ότι ενδεχόμενη παράλειψη κράτους 
μέλους να διασφαλίσει «υψηλό επίπεδο οικονομικής 
προσιτότητας» στην κοινωνική στέγαση θα συνεπαγόταν 




Τεύχος Β' 1403/25.04.2017 

ματαίωση της εφαρμογής του πρωτοκόλλου αριθ. 26 για 
τις ΥΓΟΣ, πλήττοντας με τον τρόπο αυτό την «αρχή της 
πλήρους αποτελεσματικότητας του ευρωπαϊκού ενω- 
σιακού δικαίου», αρχή, η οποία αποτυπώνεται ρητά με 
το άρθρο 4 παρ. 3 εδάφια β' και γ'της Συνθήκης για την 
Ευρωπαϊκή Ένωση και σύμφωνα με την οποία: «Τα κράτη 
μέλη λαμβάνουν κάθε γενικό ή ειδικό μέτρο ικανό να 
διασφαλίσει την εκτέλεση των υποχρεώσεων που απορ¬ 
ρέουν από τις Συνθήκες ή προκύπτουν από πράξεις των 
θεσμικών οργάνων της Ένωσης. Τα κράτη μέλη διευκο¬ 
λύνουν την Ένωση στην εκπλήρωση της αποστολήςτης 
και απέχουν από τη λήψη οποιουδήποτε μέτρου ικανού 
να θέσει σε κίνδυνο την πραγματοποίηση των στόχων 
της Ένωσης». 

25. Το αριθμ. 9917/759/2.3.2017 έγγραφο του Γρα¬ 
φείου της Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης σχετικά με την «υποβολή 
προτάσεων για τη ρύθμιση οφειλών Δικαιούχων σε οι¬ 
κισμούς του τέως ΟΕΚ». 

26. Την υπ'αριθμ. 15/697/7.3.2017 (θέμα 78ο) από¬ 
φαση Δ.Σ. Ο.Α.Ε.Δ., η οποία διαβιβάσθηκε με το αριθ. 
245/17.3.2017 έγγραφο του Οργανισμού. 

27. Την με αρ. πρωτ. ορθή επανάληψη 14057/552/ 
3.04.2017 εισήγηση της Προϊσταμένης Γενικής Διεύθυν¬ 
σης Οικονομικών Υπηρεσιών, σύμφωνα με την παρ. 5(ε) 
του άρθρου 24 του ν. 4270/2014 (Α' 143). 

28. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε:: 

ΠΡΟΟΙΜΙΟ 

Η παρούσα αφορά στον τρόπο υπολογισμού και στη 
ρύθμιση οφειλών δικαιούχων οικιστών του τ.ΟΕΚ και 
συγκεκριμένα στον τρόπο εξόφλησης ληξιπρόθεσμων 
οφειλών και άληκτου κεφαλαίου, καθώς και την επιμή¬ 
κυνση της διάρκειας αποπληρωμής των οφειλών των 
δικαιούχων εργατικής κατοικίας στους οικισμούς του 
τ.Ο.Ε.Κ. είτε πρόκειται για περιπτώσεις που βρίσκονται 
σε στάδιο έκδοσης Οριστικών Παραχωρητηρίων είτε 
για περιπτώσεις που έχουν εκδοθεί Οριστικά Παραχω¬ 
ρητήρια και βρίσκεται σε ισχύ ο προβλεπόμενος χρόνος 
αποπληρωμής είτε για περιπτώσεις που έχουν εκδοθεί 
Οριστικά Παραχωρητήρια, έχει λήξει ο χρόνος αποπλη¬ 
ρωμής και εκκρεμεί η είσπραξη ληξιπρόθεσμων οφειλών 
των δικαιούχων προς τον ΟΑΕΔ. 

Σκοπός των παρακάτω ρυθμίσεων αποτελεί η διευ¬ 
κόλυνση των δικαιούχων όπως αυτοί προσδιορίζονται 
παραπάνω, ώστε να αποκτήσουν Οριστικά Παραχωρη¬ 
τήρια, που η έκδοση τους εκκρεμεί ή να αποπληρώσουν 
τυχόν χρονίζουσες και μη, οφειλές τους, αυξάνοντας με 
τον τρόπο αυτό, τα αντίστοιχα έσοδα του ΟΑΕΔ, που 
βαίνουν συνεχώς μειούμενα. 

Κεφάλαιο Πρώτο: 

Γενικές Ρυθμίσεις 

1.0 αριθμός των μηνιαίων δόσεων αποπληρωμής των 
οφειλών των δικαιούχων οικιστών στους οικισμούς του 
τ.ΟΕΚ (νυν ΟΑΕΔ) ορίζεται σε 360, για τις περιπτώσεις 
των οικιστών Α κ Β του δεύτερου κεφαλαίου. 


Οι δικαιούχοι της περίπτωσης Β δύνανται να διατηρή¬ 
σουν τον προβλεπόμενο στο Οριστικό Παραχωρητήριο 
τους χρόνο,εφόσον το αιτηθούν. 

Στην περίπτωση Γ του Δευτέρου Κεφαλαίου, παρέχε¬ 
ται πρόσθετος χρόνος αποπληρωμής δέκα ετών (120 
δόσεις) με αφετηρία έναρξης την ημερομηνία έγκρισης 
της αίτησης του δικαιούχου στην οποία θα ορίζεται και 
η οφειλή του προς τον ΟΑΕΔ. 

2. Περιπτώσεις Οικισμών του τ.ΟΕΚ (όπως ο οικισμός 
Ολυμπιακό Χωριό), για τους οποίους έχει ανακοινωθεί 
τιμή μονάδας επιφάνειας μεγαλύτερη από αυτή που 
προκύπτει στο κεφάλαιο Β της υπουργικής απόφασης 
3153/195/14.2.2017, εμπίπτουν στο πεδίο εφαρμογής 
του δεύτερου εδαφίου του κεφαλαίου Δ, είτε στο πεδίο 
εφαρμογής του κεφαλαίου Ε, της ως άνω υπουργικής 
απόφασης και ως εκ τούτου τυγχάνουν εφαρμογής των 
ρυθμίσεων της παρούσας, μη λαμβάνοντας υπόψη πα- 
λαιότερες υπουργικές αποφάσεις καθορισμού τηςτιμής 
μονάδας παραχώρησης ή των όρων αποπληρωμής. 

3. Όπου στις ρυθμίσεις που ακολουθούν αναφέρεται 
χρόνος αποπληρωμής ή υπολειπόμενος αριθμός δόσεων 
ή έναρξη των δόσεων νοείται απάτην ημερομηνία έκδο- 
σηςτου Οριστικού Παραχωρητηρίουγιατις περιπτώσεις 
Α και Β του 2 κεφαλαίου και από την ημερομηνία έγκρισης 
της αίτησης για την περίπτωση Γ του ιδίου κεφαλαίου. 

4. α) Τιμή Παραχώρησης: Ορίζεται από το γινόμενο: 
Χρεούμενη Επιφάνεια κατοικίας επί την νέα Ενιαία Τιμή 
Μονάδας Παραχώρησης.(υπουργική απόφαση 3153/ 
195/14.2.2017 και υπ'αριθ. 536/13/28.2.2017 απ. Του 
Δ.Σ. του ΟΑΕΔ). 

β) Τελικό Τίμημα Παραχώρησης: Ορίζεται το ποσόν 
που προκύπτει όταν από την Τιμή Παραχώρησης αφαι- 
ρεθούν ανάλογα οι εκπτώσεις της παρ. 8 των Γενικών 
Ρυθμίσεων. 

γ) Οφειλή ή Νέα Οφειλή: Ορίζεται από το ποσό που 
προκύπτει όταν από το Τελικό Τίμημα Παραχώρησης 
αφαιρεθούν τα ήδη καταβληθέντα από τον δικαιούχο 
ποσά μη υπολογιζόμενων των τυχόν ήδη καταβληθέ- 
ντων τόκων υπερημερίας. 

5. Οπου στις περιπτώσεις Α και Β, του δεύτερου κεφα¬ 
λαίου, αναφέρεται «ποσόν προς επιστροφή», αυτό θα 
προκύπτει από την διαφορά των ήδη καταβληθέντων 
από τον δικαιούχο ποσών (αφού αφαιρεθούν από αυτά 
οιτυχόν ήδη εισπραχθέντεςτόκοι υπερημερίας), καιτης 
νέαςΤιμής Παραχώρησης. 

6. Παρέχεται η δυνατότητα στους δικαιούχους όλων 
των περιπτώσεων (Α, Β, Γ του Δευτέρου Κεφαλαίου) 
μετά από αιτιολογημένη αίτησή τους, να εξαιρούνται 
για διάστημα έξι (6) μηνών τμηματικά και αθροιστικά όχι 
πέραν των τριών (3) ετών, με ισόχρονη επιμήκυνση, από 
την υποχρέωση καταβολής της μηνιαίας δόσης, χωρίς 
επιβολή τόκων υπερημερίας ή άλλου είδους κυρώσεις. 

Ενδεικτικά ως λόγοι ένταξης στη ρύθμιση αυτή ανα- 
φέρονται η απώλεια εργασίας, η μακροχρόνια ανεργία, 
η αδυναμία προς εργασία (ασθένεια) ή άλλη εξ ίσου σο¬ 
βαρή αιτία που καθιστά αδύνατη για το δικαιούχο την 
παρακολούθηση της οφειλής του. 

Τα απαιτούμενα δικαιολογητικά που συνοδεύουν την 
αίτηση του δικαιούχου για την ένταξή του στη ρύθμιση 

αυτή, ορίζονται από τον ΟΑΕΔ και οι αιτήσεις εξετάζο¬ 
νται από αυτόν. 

7. Δικαιούχος, που μετέχει στις διατάξεις της παρού¬ 
σας, σε περίπτωση που καταστεί υπερήμερος των υπο¬ 
χρεώσεων του περάν των 4 μηνών, τότε μετά από ειδο¬ 
ποίηση της υπηρεσίας, υποχρεούται εντός 15 ημερών να 
προσκομίσει τα αναγκαία έγγραφα (εκκαθαριστικό, Ε9 
κ.λπ.) και έκθεση των λόγων αθέτησης της υποχρέωσης. 

Αν αποδειχθεί η αδυναμία εκπλήρωσηςτης υποχρέω¬ 
σης, τότε του παρέχεται επί πλέον χρόνος ή αλλού είδους 
διευκόλυνση, με απόφαση του Δ.Σ. του ΟΑΕΔ, διαφορε¬ 
τικά θα ακολουθούνται οι προβλεπόμενες από τον νόμο 
διαδικασίες ακόμα και στην περίπτωση μη αιτιολογη¬ 
μένης έγκαιρης ανταπόκρισης του στο ειδοποιητήριο 
της υπηρεσίας. 

8. Εξακολουθεί η ισχύς της διάταξης που αφορά στην 
έκπτωση κατά 50% στο τίμημα παραχώρησης (§1 άρθρο 
33 ν. 2224/1994 ΦΕΚ112/Β/6.7.1994) στους πολύτεκνους 
δικαιούχους που εμπίπτουν στην περίπτωση Α του Δευ¬ 
τέρου Κεφαλαίου. 

9. Στους δικαιούχους κατοικίας στους οικισμούς του τ. 
ΟΕΚ (νυν ΟΑΕΔ) με 3 ή 4 προστατευόμενα μέλη- παιδιά, 
στις μονογονεϊκές οικογένειες, στις περιπτώσεις χηρείας 
με ένα τουλάχιστον προστατευόμενο μέλος - παιδί,στις 
οικογένειες με προστατευόμενο μέλος ΑμΕΑ,στις οικο¬ 
γένειες με μέλος με διαπιστωμένη αναπηρία 67% και 
άνω και στους συνταξιούχους κατά τον υπολογισμό του 
Τελικού Τιμήματος Παραχώρησης, όπως προβλέπεται 
στην παρ. 4 των Γενικών Ρυθμίσεων, πραγματοποιείται 
έκπτωση 20%. 

Δικαιούχος που τυχόν εμπίπτει σε περισσότερες από 
μία των παραπάνω κατηγοριών, επιλέγει μία εξ αυτών 
για να ενταχθεί. 

Οι παραπάνω απομειώσεις δεν εφαρμόζονται αθροι¬ 
στικά και δεν εφαρμόζονται εκ νέου όσες από αυτές 
έχουν τυχόν χρησιμοποιηθεί ήδη από το δικαιούχο (π.χ. η 
διάταξη Πολυτέκνων στις περιπτώσεις Β και Γ του Δευ¬ 
τέρου Κεφαλαίου). 

Η ισχύςτων αναφερόμενων παραπάνω χαρακτηριστι¬ 
κών του δικαιούχου, εξετάζεται κατά την ημερομηνία 
αίτησης του για την ένταξη στις ρυθμίσεις της παρούσας. 

10. Οι άνεργοι δικαιούχοι στους οικισμούς του τ.ΟΕΚ 
των άρθρων 65 και 66 του ν. 4430/2016, δύναται να 
ενταχθούν με αίτηση τους στις διατάξεις της παρούσης. 
Οι αιτήσεις τους εξετάζονται κατά προτεραιότητα από 
τον ΟΑΕΔ. 

11. Στις περιπτώσεις Β και Γ του δεύτερου κεφαλαίου 
ο οριζόμενος χρόνος (6 μήνες) υποβολής της αίτησης 
ένταξης στην παρούσα,δύναται να παραταθεί κατά έξι(6) 
ακόμα μήνες λόγω ανυπαίτιου κωλύματος. 

Οι δικαιούχοι της περίπτωσης Α του δεύτερου κεφα¬ 
λαίου,δικαιούνται να υποβάλουν αίτηση έως και τον 
χρόνο έκδοσης του Οριστικού Παραχωρητηρίου 

12. Η επιβολή νέων τόκων υπερημερίας, στις ληξιπρό¬ 
θεσμες οφειλές των περιπτώσεων Β και Γ του δευτέρου 
κεφαλαίου, παύει να ασκείται στο χρονικό διάστημα 
μεταξύ της υποβολής από τον δικαιούχο της αίτησης 
ένταξής του στις ρυθμίσεις της παρούσας έως και του 
ορισμού της οφειλής του από τον οργανισμό. 


Κεφάλαιο Δεύτερο: 

Περιπτώσεις Α, Β, Γ 

Περίπτωση Α. Δικαιούχοι κατοικιών στους οικισμούς 
του τ.ΟΕΚ (νυν ΟΑΕΑ) για τους οποίους έχουν εκδοθεί 
Συμφωνητικά Παραχώρησης Χρήσης (Προσωρινά Πα¬ 
ραχωρητήρια) και αναμένεται η έκδοση Οριστικών Πα¬ 
ραχωρητηρίων. 

α) Στις ρυθμίσεις αποπληρωμής της παρούσας εντάσ¬ 
σονται οι δικαιούχοι οικιστές της περίπτωσης Α, κατόπιν 
αίτησής τους, (γενική διάταξη 10 παρ. 2), 

β) Οικιστές σε οικισμούς του τ. ΟΕΚ (ΟΑΕΔ) για τους 
οποίους έχει ανακοινωθεί από το Δ.Σ. του ΟΑΕΔ, τιμή 
μονάδας παραχώρησης ανά τ.μ., μεγαλύτερη από την 
προκύπτουσα με την υπ'αρ. 536/13/28.2.2017 απόφαση 
Δ.Σ. του ΟΑΕΔ κατά εφαρμογή της υπουργική απόφαση 
3153/195/14.2.2017 στην αίτησή τους ζητούν και τον 
επανυπολογισμό της Τιμής Παραχώρησης της (παρ. 4α 
Γενικών ρυθμίσεων) κατοικίας τους βάσει της νέας Ενι¬ 
αίας Τιμής Μονάδας Παραχώρησης. Για τους λοιπούς 
ισχύει η χαμηλότερη ανακοινωθείσα τιμή και εντάσσο¬ 
νται στις λοιπές ρυθμίσεις της παρούσας. 

γ) Επί της Τιμής Παραχώρησης της κατοικίας (βάση 
της υπ' αρ. 536/13/28.2.2017 απόφασης του Δ.Σ. και 
υπουργικής απόφασης 3153/195), εφαρμόζονται κατά 
περίπτωση οι γενικές ρυθμίσεις της παρούσας και ορί¬ 
ζεται το Τελικό Τίμημα Παραχώρησης (παρ. 4β Γενικών 
ρυθμίσεων). 

Αφούαφαιρεθεί απότοΤελικόΤίμημα Παραχώρησης, 
το όποιο ποσό έχει καταβληθεί από το δικαιούχο μέσω 
του Συμφωνητικού Παραχώρησης Χρήσης, ορίζεται η 
Οφειλή του δικαιούχου (παρ. 4γ Γενικών ρυθμίσεων), 
και το ύψος των δόσεων. Στις τυχόν καθυστερημένες 
μηνιαίες καταβολές,που προέβλεπε το Προσωρινό Πα¬ 
ραχωρητήριο, δεν επιβάλλεται τόκος υπερημερίας. 

δ) Αν μέσω των προβλεπόμενων στο Συμφωνητικό 
Παραχώρησης Χρήσης (Προσωρινό Παραχωρητήριο), 
κατά την ημερομηνία έκδοσης του Οριστικού Παραχω¬ 
ρητηρίου, έχει καταβληθεί ποσό που φτάνει ή υπερβαίνει 
το 60% της ως άνω οριζόμενηςΤιμής Παραχώρησης (4β 
των Γεν. ρυθμίσεων), τότε πραγματοποιείται έκπτωση 
40% επί αυτής και ο δικαιούχος αιτείται άρση της υπο¬ 
θήκης της κατοικίας του. 

Το τυχόν υπερβάλλον καταβληθέν ποσό (πέραν του 
60%) επιστρέφεται στο δικαιούχο εντός χρόνου που ορί¬ 
ζεται από το ΔΣ του ΟΑΕΔ, ανάλογα του προς επιστροφή 
ποσού και όχι πέραν των 5 ετών. 

ε) Η ορισθείσα Οφειλή (Α γ εδάφιο δεύτερο και 4γ των 
γεν. ρυθμίσεων) απομειούται ως κατωτέρω εφόσον από 
το δικαιούχο, καταβληθεί 

εΐ: εντός ενός έτους το 50% της οφειλής, παρέχεται 
μείωση κατά 50%, 

ε2: εντός πέντε ετών το 60% της οφειλής,παρέχεται 
μείωση κατά 40%, 

ε3: εντός δέκα ετών το 80% της οφειλής, παρέχεται 
μείωση κατά 20%. 

Οι παραπάνω αναφερόμενοι χρόνοι, εκκινούν από την 
ημερομηνία έκδοσης του Οριστικού Παραχωρητηρίου. 

Περίπτωση Β. Δικαιούχοι με Οριστικά Παραχωρητή¬ 
ρια που είναι σε ισχύ ο προβλεπόμενος σε αυτά χρόνος 

αποπληρωμής ή έχουν εξοφλήσει κάνοντας χρήση της 
έκπτωσης του 40% 

Β1. Αρχικοί ή μέσω γονικής παροχής ή νόμιμοι κληρο¬ 
νόμοι δικαιούχοι που έχουν αποπληρώσει εντός 5 ετών 
καταβάλλοντας το 60% της οφειλής τους,έχουν επιτύχει 
έκπτωση 40%, και εξακολουθούν να είναι ιδιοκτήτες και 
να κάνουν οι ίδιοι χρήση της κατοικίας τους κατά την 
ημερομηνία κατάθεσης της αίτησης ένταξής τους στις 
ρυθμίσεις της παρούσας 

α) Εντός 6 μηνών(γενικές ρυθμίσεις 10) από την έκ¬ 
δοση της παρούσας, με αίτηση τους ζητούν τον επανυ- 
πολογισμό τηςΤιμής Παραχώρησης της κατοικίας τους, 
εφόσον αυτό αρχικά είχε υπολογισθεί με τιμή μεγαλύτε¬ 
ρη από την προκύπτουσα με την εφαρμογή της υπουρ¬ 
γικής απόφασης 3153/195/17.2.2017, απόφαση υπ' αρ. 
536/13/28.2.2017 Δ.Σ. του ΟΑΕΔ). 

β) Στην περίπτωση που το ποσό που έχει καταβληθεί 
από τον δικαιούχο υπερβαίνει την Τιμή Παραχώρησης 
(Β 1 α), δικαιούται επιστροφή του υπερβάλλοντος πο¬ 
σού, εντός χρόνου που ορίζεται από το Δ.Σ. του ΟΑΕΔ, 
ανάλογα του προς επιστροφή ποσού και όχι πέραν των 
πέντε ετών. 

Β2. Ενήμεροι δικαιούχοι ως προς το σύνολο των προ- 
βλεπόμενων στο Οριστικό Παραχωρητήριο μηνιαίων 
καταβολών. 

α) Ισχύει το Βία 

β) Στην περίπτωση που το ποσό που έχει καταβάλει ο 
δικαιούχος υπερβαίνει το 60%τηςνέαςΤιμής Παραχώ¬ 
ρησης, (Β 1 α) και βρίσκεται εντός του προβλεπόμενου 
χρόνου των 5 ετών, από την έκδοση του παραχωρητη¬ 
ρίου του επιτυγχάνει έκπτωση 40% επί αυτής. Το τυχόν 
υπερβάλλον ποσό επιστρέφεται στο δικαιούχο εντός 
χρόνου που ορίζεται από το Δ.Σ. του ΟΑΕΔ ανάλογα του 
προς επιστροφή ποσού και όχι πέραν των πέντε ετών. 

γ) Σε κάθε άλλη περίπτωση, αφού προσδιοριστεί η νέα 
Τιμή Παραχώρησης της κατοικίας και εφαρμοσθούν οι 
προβλεπόμενες στην παρούσα γενικές ρυθμίσεις ορί¬ 
ζεται το Τελικό Τίμημα Παραχώρησης (γεν. ρυθμίσεις 
4β). Από αυτό αφού αφαιρεθεί το όποιο ποσό έχει ήδη 
καταβληθεί από το δικαιούχο (μη υπολογιζόμενων τυχόν 
ήδη καταβληθέντωντόκων υπερημερίας) ορίζεται η νέα 
Οφειλή του, (γεν. ρυθμίσεις 4γ), ο αριθμός και ο ύψος των 
απολειπόμενων δόσεων. 

δ) Επί της νέας Οφειλής (όπως αυτή ορίζεται στο Β2 
γ) είναι δυνατές οι προβλεπόμενες στο Α1 ε (εΐ, ε2, ε3) 
απομειώσεις και ο αναφερόμενος χρόνος καταβολής 
εκκινεί από την ημερομηνία ορισμού της οφειλής από 
τον ΟΑΕΔ. 

ε) Αν ο δικαιούχος δεν κάνει χρήση του νέου αυξη¬ 
μένου αριθμού δόσεων και εξοφλήσει την οφειλή του 
εντός του προβλεπόμενου από το Οριστικό Παραχω¬ 
ρητήριο χρόνου, πραγματοποιείται μείωση της οφειλής 
κατά 20%. 

Στην περίπτωση που ο ως άνω δικαιούχος, δεν κατορ¬ 
θώσει να εξοφλήσει την οφειλή του εντός του αρχικά 
προβλεπόμενου στο Οριστικό του Παραχωρητήριο χρό¬ 
νου και πριν ο χρόνος αυτός λήξει, δύναται να αιτηθεί την 
ένταξη του στο σύνολο των 360 δόσεων, παραιτούμενος 
της έκπτωσης του παρόντος άρθρου. 


Β3. Μη ενήμεροι δικαιούχοι ως προς τις προβλεπόμε¬ 
νες στο Οριστικό Παραχωρητήριο, μηνιαίες καταβολές. 

α) Οι ως ανωτέρω δικαιούχοι εντάσσονται στις ρυθμί¬ 
σεις της παρούσας συμπεριλαμβανομένης και της Β1 α. 

β) Με βάση τη νέα Τιμή Παραχώρησης της κατοικίας 
(Βία), και αφού εφαρμοστούν επί αυτής, κατά περίπτω¬ 
ση, οι γενικές ρυθμίσεις της παρούσας ορίζεται το Τελικό 
Τίμημα Παραχώρησης(γεν. ρυθμίσεις 4β). Αφού από αυτό 
αφαιρεθεί το σύνολο των ήδη καταβληθέντων ποσών 
(πλην των τυχόν ήδη καταβληθέντων τόκων), προσδιο¬ 
ρίζεται η νέα Οφειλή, το ύψος και ο αριθμός των δόσεων. 

γ) Το ποσό των τόκων υπερημερίας, που έχει προκόψει 
λόγω ληξιπρόθεσμων οφειλών, αφού απομειωθεί κατά 
50%,κατανέμεται ισομερώς στον αριθμό των δόσεων 
όπως παραπάνω έχει προσδιορισθεί (Β3 β) και εξυπη¬ 
ρετείται παράλληλα σε κάθε περίπτωση με τις δόσεις 
της Οφειλής. 

δ) Επί της νέας Οφειλής, όπως αυτή ορίζεται στο (Β3 β) 
είναι δυνατές οι απομειώσεις που αναφέρονται στο Αε 
(εΐ, ε2, ε3) και ο αναφερόμενος χρόνος καταβολής εκκι¬ 
νεί από την ημερομηνία ορισμού της οφειλής. 

Στις παραπάνω περιπτώσεις το προς αποπληρωμή πο- 
σόν των τόκων υπερημερίας δεν υπόκειται στις αντίστοι¬ 
χες μειώσεις και οι δόσεις καταβολής του εναρμονίζονται 
με τους παραπάνω αναφερόμενους χρόνους 
ε) Για τους δικαιούχους τηςπερίπτωσης Β3 έχει ισχύ το Β2ε. 
Περίπτωση Γ. Δικαιούχοι κάτοχοι Οριστικών Παραχω¬ 
ρητηρίων που ο προβλεπόμενος χρόνος αποπληρωμής 
έχει ολοκληρωθεί και υπάρχουν ληξιπρόθεσμες οφειλές. 

α. Εντός έξι μηνών (γενικές ρυθμίσεις 10) από την έκ¬ 
δοση της παρούσας, ο δικαιούχος οικιστής με αίτηση του 
ζητά την ένταξή του στη ρύθμιση 1 παρ. 3 των γενικών 
ρυθμίσεων της παρούσας. 

β. Ως υπολειπόμενο χρέους του δικαιούχου οικιστή 
ορίζεται το σύνολο των ληξιπρόθεσμων δόσεων, χωρίς 
δυνατότητα επαναπροσδιορισμού της τιμής παραχώρη¬ 
σης της κατοικίας (διατηρείται η τιμή παραχώρησης του 
Οριστικού του Παραχωρητηρίου). 

γ. Επί του χρέους αυτού (όπως ορίζεται παραπάνω β) 
εφαρμόζονται οι γενικές ρυθμίσεις 6 και 8, και καθορί¬ 
ζεται η νέα Οφειλή, και το ύψος των δόσεων, 
δ. Για τους τόκους υπερημερίας ισχύει η Β3γ. 
ε. Επί της νέας Οφειλής (γ) έχει ισχύ το Β3δ. 

Ως χρόνος έναρξης των καταβολών νοείται η ημερο¬ 
μηνία ορισμού της Οφειλής από τον ΟΑΕΔ. 

Κεφάλαιο Τρίτο: 

Ένταξη και Αποδέσμευση 
στις Ρυθμίσεις της παρούσας 
α) Προϋπόθεση για την ένταξη του δικαιούχου οικιστή 
στις διατάξεις της παρούσας, αποτελεί η ιδιοκατοίκηση. 

β) Σε περίπτωση που δικαιούχος κάνει χρήση οποιοσ¬ 
δήποτε εκ των αναφερόμενων στην παρούσα γενικών 
και ειδικών ρυθμίσεων και προβεί σε πώληση ή εκμί- 
σθωση της κατοικίας του εντός 10 ετών από την έκδοση 
του Οριστικού Παραχωρητηρίου για τους δικαιούχους 
της περίπτωσης Α και 5 ετών από την ένταξη του στις 
ρυθμίσεις της παρούσας, για τους δικαιούχους των πε¬ 
ριπτώσεων Β και Γ του Δευτέρου Κεφαλαίου, αυτόματα 

εκπίπτει από το δικαίωμα χρήσηςτων διατάξεων αυτών 
και οφείλει να καταβάλει στον ΟΑΕΔ, προ της πώλησης ή 
εκμίσθωσης, το ποσό κατά το οποίο ωφελήθηκε. 

γ) Στο διάστημα αυτό, των 5 και 10 ετών αντιστοίχως, η 
υποθήκη του ακινήτου παραμένει στον ΟΑΕΔ και αίρεται 
κατόπιν αιτήσεωςτου δικαιούχου και αφού καταβάλει το 
ποσό κατά το οποίο ωφελήθηκε. 

Κεφάλαιο Τέταρτο: 

Επίλυση διαφορών 

Κάθε διαφορά που θα προκύπτει κατά την εφαρμο¬ 


γή της απόφασης αυτής θα τίθεται υπόψη του Δ.Σ. του 
ΟΑΕΔ και θα επιλύεται με απόφασή του. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2017 

Η Υπουργός Η Αναπληρώτρια Υπουργός 

ΕΥΤΥΧΙΑ ΑΧΤΣΙΟΓΛΟΥ ΟΥΡΑΝΙΑ ΑΝΤΩΝΟΠΟΥΛΟΥ 

